

# Részvételi Nyilatkozat

Alulírott ezennel kijelenti részvételét a DUIHK „Megbízható munkaadó 2025/2027“ kampányban.

### Pályázó szervezet:

Név

Képviseli

Cím

**Foglalkoztatottak száma**

### Pályázatért felelős kapcsolattartó:

Név

Beosztás

Tel. e-mail

**Benyújtott konkrét intézkedés rövid megnevezése** (lásd „Részvételi feltételek 6.3. b”)**:**

Kijelentem, hogy a pályázatban megadott adatok, információk a valóságnak megfelelnek, valamint a

3. pontban foglalt pályázati feltételeknek hiánytalanul megfelel a pályázó szervezet.

Jelen pályázattal a pályázó szervezet nevében tudomásul veszem és elfogadom a DUIHK „Megbízható munkaadó 2025/2027“ kampány részvételi feltételeit.

|  |  |  |
| --- | --- | --- |
| Kelt, Dátum |  | Aláírás |

 vezető tisztségviselő

 (ügyvezető vagy HR vezető)

**Visszaküldendő a következő címre:**

Német-Magyar Ipari és Kereskedelmi Kamara, Borsos Bálint részére, 1024 Budapest, Lövőház u. 30.

 e-mail: **borsos@ahkungarn.hu**

****

# Részvételi feltételek

## A DUIHK „Megbízható munkaadó 2025/2027“ kampányáról

### Rendező

A Német-Magyar Ipari és Kereskedelmi Kamara („Alapító “) tagvállalataival közösen megrendezi a

„Megbízható munkaadó 2025/2027“c. kampányt.

### A kampány célja

* + 1. A kampány célja, hogy a megbízható munkaadókat megismertesse a nagy nyilvánossággal, és ezzel a vállalat pozitív megítélését mind a jelenlegi, mind a leendő munkavállalók szemében is erősítse.
		2. A kampány konkrét, érdekes foglalkoztatási lehetőségeket kíván országszerte bemutatni.
		3. A kampány ezzel ahhoz is hozzá akar járulni, hogy a fiatalok egyre inkább higgyenek abban, hogy saját hazájuk is kínál megbízható jövőt.

### Határozott idejű használati jog

* + 1. A DUIHK a szakmai Bíráló Bizottság ítélete alapján határozott idejű használati jogot ad az elismert tagvállalatok számára a cím viselésére, a logó, valamint a kampány szlogenjének használatára.
		2. A kampány logója egy nyitott ajtót ábrázol kék háttér előtt, amelyhez jelképes fekete lépcsőfokok vezetnek. Ezt a képet a 2025/2027 évszámok és a „Megbízható munkaadó“ felirat fogja körbe.

## Ki pályázhat?

* 1. A DUIHK „Megbízható munkaadó“ címre olyan magyarországi székhelyű vállalatok, képző intézmények, társadalmi szervezetek vagy közintézmények pályázhatnak, amelyek a Német-Magyar Ipari és Kereskedelmi Kamara tagjai.
	2. Kizárólag önálló jogi személy jogosult pályázat benyújtására, így például cégcsoport nem vehet részt.
	3. A pályázat feltétele, hogy a szervezet folyó évi tagsági díja rendezett legyen.
	4. A pályázó kijelenti, hogy megfelel a 115/2021 (III. 10.) Korm. rendelet 20. §-a szerinti rendezett munkaügyi kapcsolatok követelményének, és a cím elnyerése esetére vállalja, hogy a cím viselése időtartamában is meg fog felelni e feltételeknek.

## Milyen szervezetek pályázhatnak?

* 1. Azon szervezet pályázhat, amely
* Magyarországon bejegyzett önálló vállalkozás vagy leányvállalat,
* szervezett, rendezett munkaügyi kapcsolatokkal bír,
* nem áll felszámolás, csődeljárás vagy végelszámolás alatt,
* nincsenek köztartozásai és
* nincs Kamarai tagdíj- vagy egyéb tartozása.
	1. A pályázó szervezet kötelezi magát a fent leírt állapot, feltételek fenntartására legalább a cím használati idejére.
	2. A pályázatból nem következik semmilyen jog a pályázat jóváhagyására vagy elbírálására / értékelésére.

## A pályázat alapelvei

* 1. A pályázaton való részvétel nem eredményez semmiféle jogviszonyt a pályázó és a DUIHK között.
	2. Pályázó kötelezettséget vállal arra, hogy szervezetéről és a benyújtott projektről kizárólag a valóságnak megfelelő adatokat szolgáltatja.
	3. A projekt és a pályázati anyagok nem tartalmazhatnak téves, félrevezető, vagy jogszabályokat (pl. a Büntető Törvénykönyvet, az egyenlő bánásmódról szóló törvényt, szerzői jogvédelmi törvényt és versenyjogot) sértő elemeket, és nem sérthetik harmadik fél jogait, az emberi méltóságot. Az Alapító megítélése szerint ilyen tartalmú pályázatokat kizárja a versenyből.
	4. A pályázatok és dokumentációk tartalmáért és adataiért kizárólag maguk a pályázók felelősek.
	5. A pályázat során a DUIHK a rendelkezésére bocsátott dokumentációkat nem juttatja vissza a pályázóknak.

## A pályázat folyamata

### Az eljárás szakaszai

Az itt megadott határidők azon pályázatokra vonatkoznak, amelyek – elfogadás esetén – a DUIHK taggyűlésén ismertetésre és elismerésre kerülnek.

### lépés: Pályázatok benyújtása 2025. 01. 20. – 2025. 04. 07.

A pályázathoz az alábbi dokumentumokat kell benyújtani:

* 1. Jelentkezési lap (1. sz. melléklet) – online felületen
	2. Részvételi Nyilatkozat (2. sz. melléklet) – szkennelve.

Alapító megvizsgálja a benyújtott pályázatok teljességét és tartalmi megfelelőségét. A titkárság adott esetben kiegészítő adatokat kérhet be. A pályázat befogadásáról írásban (e-mailben) tájékoztatják a pályázót.

### lépés: A Bíráló Bizottság értékeli a pályázatokat - 2025. 04. 08. – 2025. 04. 30.

Ebben a szakaszban a Bíráló Bizottság adott esetben bekérhet további információkat. A cím

elnyeréséről írásban tájékoztatják a pályázókat.

### 3. lépés: Ünnepélyes közzététel, címek átadása - 2025. május 22.

2025 májusában, Budapesten, kerülnek kihirdetésre a „Megbízható Munkaadó 2025/2027“címmel a 2025-ben elismert vállalatok.

### Formai követelmények

* 1. A pályázat magyar vagy német nyelven nyújtható be.
	2. A pályázatra történő nevezésre kizárólag a <https://www.ahkungarn.hu/hu/munkaado> weboldalon elérhető online űrlap vagy az onnan letölthető PDF űrlap vehető igénybe.

## A Bíráló Bizottság

* 1. A Bíráló Bizottság a következő tagokból áll:
* Egy kereskedelmi vállalat képviselője
* Egy ipari középvállalat képviselője
* Egy ipari nagyvállalat képviselője
* A tudományos élet elismert képviselője
* Egy szakújságíró

A Bíráló Bizottság összeállítása mindenkor az Alapító kizárólagos joga.

* 1. A Bíráló Bizottság a döntéseit az Alapító által megfogalmazott célok és az előzetesen megfogalmazott értékelési szempontok alapján hozza meg. A Bíráló Bizottság munkáját külön ügyrend határozza meg.
	2. A Bíráló Bizottság a következő szempontok alapján értékeli a benyújtott pályázatokat:
		1. Minden pályázóra vonatkozó kritériumok:
			+ Javadalmazás: A vállalat a piaci viszonyoknak megfelelő, méltányos javadalmazás biztosítására törekszik, amelynek a piaci összehasonlítást lehetővé tévő javadalmazási rendszer képezi az alapját.
			+ Szociális-jóléti juttatások: A vállalat jóléti-szociális juttatásokból, intézkedésekből álló csomagot kínál, amely figyelembe veszi valamennyi munkavállalói csoport szükségleteit.
			+ Egészség és munkakörülmények: A vállalat biztosítja az egészséges és biztonságos munkavégzés feltételeit, és hozzájárul a stressz csökkentéséhez a munka és a szabadidő harmonizálását segítő lehetőségek felkínálásával.
			+ Képzés és továbbképzés: A vállalat az utánpótlás képzését illetően együttműködik külső intézményekkel, a munkatársak számára tudatosan felépített rendszerben biztosítja a képzést és fejlesztést.
			+ Fejlődési lehetőségek: A vállalat lehetővé teszi a munkatársak számára a fejlődést, a szakmai előrejutást. A vezetők kiválasztása és fejlesztése tudatosan és tervezetten zajlik.
			+ Belső kommunikáció: A munkáltató rendszeresen tájékoztatja a munkatársakat, és rendszeres párbeszédet folytat a munkavállalókkal, illetve a munkavállalói képviseletekkel.
			+ Új kollégák beillesztése: Az új kollégák beillesztése tervszerűen zajlik.
		2. Gyakorlati példa leírása, amely a pályázót különösen alkalmassá teszi a „Megbízható munkaadó” cím viselésére. Az intézkedés átvehető, példaértékű gyakorlat legyen.
			+ Konkrét intézkedés leírása
			+ A kitűzött eredmények, illetve a szerzett tapasztalatok bemutatása.
			+ Egyéb információk
		3. Igény esetén a Bíráló Bizottság bekérhet még további, részletesebb információt, magyarázatot.
	3. A Bíráló Bizottság döntései ellen nincs helye jogorvoslatnak. A Bíráló Bizottság nem köteles megindokolni döntéseit.

## Költségek

* 1. A részvétel a versenyen díjmentes.
	2. A pályázat benyújtásával járó költségeket a pályázó viseli.
	3. A díjazottak anyagi támogatásban nem részesülnek**.**

## Adatvédelem

* 1. A DUIHK jogosult a pályázók adatainak statisztikai elemzésére és az eredmények, illetve a jó gyakorlatok közzétételére. Ennek során egyéni pályázókra vonatkozó adatokat nem közölnek.
	2. A pályázó hozzájárul ahhoz, hogy részvételének ténye publikálható.
	3. A pályázatok részletes adatai az értékeléshez szükségesek, ezek nem kerülnek közzétételre. Az adatokat a Bíráló Bizottság tagjai ismerhetik meg az értékelés céljából.
	4. A DUIHK az elfogadott pályázatok esetében jogosult a pályázókra vonatkozó alábbi adatokat saját kiadványaiban vagy a kampánnyal kapcsolatos nyilvános kommunikációban közzé tenni:
* vállalat neve, székhelye, ágazata és munkatársainak száma,
* a pályázat címe és rövid ismertetése a jelentkezési lap alapján.
	1. Ezen túlmenő információkat a DUIHK kizárólag a pályázóval egyeztetve és a pályázó hozzájárulásával tesz közzé.
	2. A DUIHK a kampány internetes jelenlétét, valamint a pályázók által rendelkezésre bocsátott információkat a műszakilag elvárható eszközökkel biztosítja.

## A cím hasznosítása

* 1. A „Megbízható munkaadó 2025/2027“ címmel elismert pályázók jogosultak a cím érvényességi ideje alatt a cím logójának viselésére és a kapcsolódó szöveges részek saját kommunikációban való alkalmazására.
	2. Ennek során a kampány honlapján közzétett valamennyi információ felhasználható.
	3. A cím megnevezéseként a „Megbízható munkaadó 2025/2027“ megnevezést kell használni.

## A részvételi feltételek megsértése

* 1. A jelen részvételi feltételek megsértése esetén a pályázó kizárható a versenyből. A DUIHK ezen

felül fenntartja a jogot további jogi lépések foganatosítására.

* 1. Amennyiben a részvételi feltételek súlyos megsértése csak a cím odaítélését követően jut a Bíráló Bizottság vagy az Alapító tudomására, akkor a cím utólag visszavonható. Ebben az esetben a pályázó valamennyi, a cím hasznosítására vonatkozó, a 9. szakaszban szabályozott joga megszűnik.

## Egyéb rendelkezések

* 1. A DUIHK fenntartja a jogot, hogy „Megbízható munkaadó 2025/2027“ kampányt bármikor felfüggessze vagy beszüntesse.
	2. Jelen részvételi feltételek érvényessége akkor is fennmarad, ha egyes rendelkezései részben vagy egészben jogilag érvénytelenek, vagy érvénytelenné válnak.
	3. Az alkalmazandó jog a magyar jog.
	4. A DUIHK fenntartja a jogot a jelen részvételi feltételek egyoldalú módosítására. Az aktuális feltételek a „Megbízható munkaadó 2025/2027“c. kampány honlapján kerülnek közzétételre. Kérjük, hogy rendszeresen tájékozódjanak az átdolgozott verziók esetleges megjelenéséről!